cyanic-selkie/wikianc huggingface dataset:
Ukenummer
Andre systemer
I Skandinavia og flere andre europeiske land ble ukesnummer også brukt før 1973. Da ble året avsluttet med uke 53 hvis uke 52 sluttet før 31. desember, men dette ukesnummeret fortsatte ikke over i det nye året; uke 1 begynte alltid med 1. januar uansett ukedag. Dermed kunne deler av den samme uken få to forskjellige ukesnummer. Ukens første døgn var søndag og dermed var siste døgn i uken lørdag.
Det er enkelt å beregne ukesnummeret for en dato på denne gamle måten: Ukesnr = (13 + døgnnr − ukedagsnr) div 7 hvor døgnnr = 1 → 365/366, ukedagsnr = 1 (søndag) → 7 (lørdag) og div betyr heltallsdivisjon (dvs. at resten etter en divisjon taes ikke med).
Eksterne lenker
Uge ISO week date
Hamburg rådhus
Hamburg rådhus (tysk: Hamburger Rathaus) i Hamburg-Mitte er møtested for Hamburgs borgerskap (parlamentet) og delstatsregjeringen i bystaten Hamburg.
Historie
Det tidligere rådhuset ved Trostbrücke brant under den store bybrannen i 1842. I forbindelse med gjenoppførelsen av den indre by ble det bestemt å legge rådhuset vegg i vegg med børsen, ikke langt fra elven Alster.
Rådhuset utvendig
Hamburg rådhus er bygget i historistisk stil. Rådhusets fasade er 111 meter bred og bygget i granitt og sandstein. Tårnet strekker seg 112 meter i været. Bygget er tekket med kobbertak, som er rikt dekorert med spir og statuer. På fasaden mot rådhusplassen (tysk: Rathausmarkt) står det statuer av 20 tysk-romerske keisere i nisjene mellom vinduene, fra Karl den store til Frans II. Over hovedinngangen finnes en mosaikk som forestiller kvinnefiguren Hammonia, en personifisering av byen Hamburg.
Rådhuset innvendig
Rådhusets hovedetasje faller i to hoveddeler. I den venstre enden av buegangen fører en trapp til byparlamentet (tysk: Bürgerschaft). På motsatt side fører en annen trapp opp til Senatet. I tillegg til møterommene inneholder etasjen er rekke rikt dekorerte representasjonsrom. En egen sal (tysk: Phoenixsaal) minner om bybrannen i 1842, som var utgangspunktet for rådhusprosjektet. Veggene i det såkalte vaisenrommet (tysk: Waisenzimmer) viser skurdarbeider utført av 80 foreldreløse barn i alderen 8 til 14 år.
Rådhuset inneholder også fasiliteter for sosialt samvær blant byens representanter, både mindre rom, en restaurant i kjelleretasjen (tysk: Ratsweinkeller) og en storstue på 720 kvadratmeter (tysk Grosser Festsaal). Veggene til denne festsalen viser monumentale malerier som skildrer byens historie.
I gårdsrommet mellom rådhuset og børsen finnes Hygiea-brønnen. Brønnen er dekorert med en bronsefigur av gudinnen Hygiea som beseirer en drage. Hygea er en allegori for sunnhet, mens dragen symboliserer koleraepidemien i 1892, som midt i byggeperioden til rådhuset krevde nesten 9000 menneskeliv i byen.
Frostaporten tunnel
Frostaporten tunnel er en 287 meter lang veitunnel på i Levanger kommune i Trøndelag, nær grensa mot Frosta.
FK Fyllingsdalen
FK Fyllingsdalen (stiftet 20. september 2011) er en fotballklubb fra bydelen Fyllingsdalen i Bergen. Klubben er et resultat av sammenslåingen av de to fotballklubbene Fyllingen og Løv-Ham som ble iverksatt 1. januar 2012.
Klubben har i 2023-sesongen seniorlag for menn i 3. divisjon fotball for menn og for kvinner i 1. divisjon fotball for kvinner.
Fyllingen Fotball
Fyllingen Fotball ble stiftet 6. juni 1946 og hadde sin beste sportslige periode tidlig på 1990-tallet. Klubben kom til cupfinalen i 1990. Det ble NM-sølv etter 1–5-tap mot Rosenborg. I 1990, 1991 og 1993 spilte klubben i Tippeligaen. Ved sammenslåingen spilte Fyllingen i 3. divisjon etter nedrykk fra 2. divisjon etter 2009-sesongen. De mest kjente spillerne som har spilt for Fyllingen er Per Ove og Inge Ludvigsen og Erik Huseklepp.
Løv-Ham Fotball
Løv-Ham Fotball ble stiftet 29. desember 1975 og rykket i 2004 opp fra 2. divisjon til 1. divisjon. Etter flere år i nedrykksstriden hadde klubben en historisk god sesong i 2010-sesongen. Klubben kvalifiserte seg til kvalifiseringsspillet for en plass i Tippeligaen 2011 etter en fjerdeplass i serien. Løv-Ham møtte Fredrikstad på bortebane, kampen endte med 2–0-seier for Fredrikstad. Ved sammenslåingen hadde Løv-Ham rykket ned fra 1. divisjon.
Sammenslåingen
Første gangen forslag om sammenslåing mellom Løv-Ham og Fyllingen ble fremmet var høsten 2007. Målet var et budsjett på minimum 15 millioner, en fordobling i forhold til Løv-Hams budsjett i 2007. Hensikten var å skape en organisasjon og et navn som skape et stabilt toppfotballag, og som på sikt også kunne spille seg opp i Tippeligaen. Forsøket strandet da det ikke ble oppnådd tilstrekkelig flertall på det ekstraordinære årsmøtet i Fyllingen.
Høsten 2011 ble det på nytt forhandlinger om sammenslåing av klubbene. Den 28. september vedtok årsmøtene i begge klubbene sammenslåingen.
Sesongen 2011, den siste før sammenslåingen, spilte Løv-Ham i 1. divisjon menn og Fyllingen i 3. divisjon menn. FK Fyllingsdalen overtok plassen til Løv-Ham, som var i 2. divisjon herrer – ettersom de rykket ned fra 1. divisjon etter 2011-sesongen. Klubbens B-lag overtok plassen til Fyllingen i 3. divisjon.
Klubbens første kamp var en treningskamp mot Haugesund, hvor Fyllingsdalen tapte 1-2. Den første kampen i serien var mot Buvik, en kamp som FK Fyllingsdalen vant 4-2.
Navnestriden
Det største stridsemnet i forbindelse med sammenslåingen var navnet på den nye klubben. Opprinnelig hadde styret vedtatt at den nye klubben ikke skal ha et navn som inneholdt stedsnavn eller noen av de gamle klubbenes navn. Etter en veiledende avstemning på nett om klubbens navn og draktfarge ble Varden Fotballklubb – etter navnet på stadion – valgt som navn av styret i den nye klubben. Selv om navnet Fyllingsdalen Fotballklubb hadde fått flest stemmer, dette ble begrunnet blant annet med hensynet til sponsorer. Draktfarge ble lilla, med lyseblå reservedrakter.
Særlig navnevalget vakte stort engasjement i Bergen vest og blant klubbenes medlemmer, bl.a. ble det pekt på at navnet ikke gav klubben noen relasjon til bydelen den ligger i. Etter at en ny avstemning med personlig oppmøte i klubbens lokaler gav overveldende flertall for FK Fyllingsdalen (117 av 160 stemmer), ble det bestemt at dette blir klubbnavnet. Varden FK fikk 34 stemmer, mens tre andre alternativer fikk få eller ingen stemmer.
Fargene på draktene har også vakt reaksjoner, men disse ble ikke endret.
VM i taekwondo 1985
VM i taekwondo 1985 (verdensmesterskapet i taekwondo) ble arrangert i Seoul i Sør-Korea i 1985.
Carl Roll Røstvig
Foreldrene var misjonsprest Lars Røstvig (1846-1936) og Martha Serine, født Olsen (1862-1941). Carl vokste opp i Stavanger og var elev ved Kongsgård skole i Stavanger.
Røstvig livnærte seg først som tegnelærer i Stavanger. Arne Garborg satt i 1913 modell for Røstvig i København, og han omtaler ham i dagboka si som «eit ungt Maalar-emne». Bondeungdomslaget i Stavanger eier et Røstvig-portrett av Garborg i Knudaheio.
Røstvig emigrerte i 1905 til USA. Her fikk han kunstnerutdanning ved et akademi i Chicago. Senere tok han videreutdanning i Leipzig og i Paris.
Stavanger kunstmuseum har Røstvigs maleri «Fra Skudesnes».
Vegetasjonskart
Et vegetasjonskart er et forenklet (kartografisk generalisert) kartbilde av fordeling og utbredelse av vegetasjonstyper i terrenget. Vegetasjonskartet viser vegetasjonstypenes fordeling slik den var på det tidspunktet området ble kartlagt. Typene er stabile over tid med mindre det ikke skjer større endringer i økologiske betingelser. Snaumarksareal som gror igjen etter endret arealbruk eller klimaendringer, vil etter hvert måtte ajourføres.
Vegetasjonstype
Vegetasjonstyper er enheter som er definert på basis av plantenes artssammensetning. En vegetasjonstype er ei karakteristisk samling av arter som vil finnes igjen på steder med like vokseforhold. Dominerende arter og karakterarter (arter med spesifikke krav til voksemiljøet) brukes som kjennetegn.
Hva brukes et vegetasjonskart til?
Vegetasjonskartlegging har som mål å skaffe informasjon for bedre forvaltning og bruk av naturgrunnlaget. Vegetasjonskartet er i dag den karttypen som gir mest allsidig informasjon om naturgrunnlaget. Det er det nærmeste vi til nå har kommet et økologisk kartverk. Vi kan dele informasjonen fra kartet i 3 grupper:
Viktige bruksområder for vegetasjonskart er planlegging og forvaltning, nærings-utvikling innen utmarksbaserte næringer, samt forskning og undervisning. Dokumentasjon av utmarksbeite for husdyr som grunnlag for planlegging av beitebruk og skjøtselstiltak, har vært et viktig bruksområde for vegetasjonskart de siste åra. Vegetasjonskart er også historiske dokument som kan brukes til endringsanalyser.
Digital produksjon gjør det mulig å sortere i den mangfoldige informasjonen som ligger i vegetasjonskartet. Ved å utnytte kunnskap om vegetasjonstypenes økologi, kan det avledes ulike temakart som er tilpasset ulike brukeres behov. Det kan da lages avleda karttema som f.eks. beitekvalitet for sau eller storfe.
Vegetasjonskartet beskriver også biologisk mangfold på samfunns- og landskapsnivå, og mange naturtyper kan avledes direkte fra vegetasjonstypene.
Historie
Det første heldekkende vegetasjonskartet fra Norge ble publisert i 1937 av Mork & Heiberg. Klassifiseringen baserte seg i stor grad på plantesosiologiske studier av Du Rietz fra 1930. Utviklingen utover i 1940-60 åra ble dominert av studier som fokuserte på klassifisering av natur, med viktige bidrag fra Nordhagen, Dahl , Gjærevoll og Kielland-Lund. På slutten av 1960-tallet og framover ble det gjennomført en del test-kartlegging i forbindelse med The International Biological Programme, men selve vegetasjonskartleggingen skjøt først fart etter oppstarten av Verneplan I for vassdrag i 1973.
Flere fagmiljøer bidro med ulike systemer for kartlegging, blant annet Hesjedal, Larsson og Moen. Etterspørselen etter kartlegging økte, og med det et behov for samordning av system. Et felles system for detaljert vegetasjonskartlegging ble etablert i 1987, og revidert i 1997.
To kartleggingssystem
Det er mange måter å definere vegetasjonstyper på. Vegetasjonskartlegginger etter 1980 følger i hovedsak to system. Mer detaljerte vegetasjonskart i målestokk 1: 5 000 – 20 000 følger gjerne systemet til Fremstad fra 1997. Systemet har tre hierarkiske nivåer, med henholdsvis 24 grupper, 137 typer og 379 utforminger. Det er utført ei rekke kartlegginger etter dette systemet av forskjellige institusjoner, men dekker samla lite areal. Typene ble vurdert etter rødlistekriterier av Fremstad & Moen i 2001. Dette systemet er også mye brukt for dokumentasjon av voksested til forskningsformål.
For kartlegging på oversiktsnivå (målestokker mellom 1:20 000 – 50 000, derav forkortelsen VK25) er det utviklet et system med to hierarkiske nivåer, med henholdsvis 12 grupper og 54 typer. Av de 54 vegetasjonstypene er 45 definert av vegetasjonskriterier (dominans, artsinventar etc), mens de 10 siste er definert gjennom andre egenskaper (bebygd areal, blokkmark etc). I tillegg benytter systemet seg av en rekke tilleggssymboler som beskriver forhold som ikke framgår av vegetasjonstypen. Dette kan blant annet være treslagssammensetning, dekning er av bart fjell eller blokker, lav eller busker, eller om det er kalkrike utforminger.
Vegetasjonskart i Norge
Det meste av vegetasjonskartlegging i Norge etter 1990 er utført etter system for vegetasjonskartlegging på oversiktsnivå av Rekdal & Larsson fra 2005. Om lag 10 % av Norges landareal er kartlagt og vegetasjonskart foreligger digitalt og tilgjengelig på NIBIOs kartportal Kilden.
Etter dette kartleggingssystemet foreligger det også arealrepresentativ statistikk for hele Norge publisert i 2018, og for fylker presentert i fylkesrapporter.
''Tabellen viser hvor stort areal vegetasjonsgruppene og vegetasjonstypene dekker i Norge, både som areal i km2 og som prosent av totalareal. Inndelingen følger systemet til NIBIO og tallene er hentet fra Arealregneskap for Utmark .''
Tata Steel Chess 2011
Tata Steel Chess 2011 var en internasjonal sjakkturnering som fant sted fra 14. til 30. januar 2011 i Wijk aan Zee i Nederland.
Tata Steel Chess er en årlig sjakkturnering som har navn etter hovedsponsoren Tata Steel, etter at Tata Steel overtok den opprinnelige hovedsponsoren Corus.
His Parisian Wife
His Parisian Wife er en amerikansk stumfilm fra 1919, regissert av Emile Chautard.
Handling
En vakker ung fransk kvinn forelsker seg i en kjekk mann fra New England.
Men etter at de har gifter seg og vender tilbake til familiens hjem, oppdager kvinnen snart at hun ikke passer inn der i det hele tatt.
Juvuln
Juvuln (også Juveln) er en innsjø nordvest i Åre kommune i Jämtland, Sverige. Innsjøen er regulert for kraftproduksjon, og vannstanden varierer fra 387 til 396 meter over havet. Juvuln dreneres fra sørsiden gjennom den korte Kallströmmen til Kallsjön, og inngår i Indalsälvens nedslagsfelt.
Ved Juvuln er det flere funnsteder fra steinalderen, blant annet bosetninger og fangstgroper.
Islands statsminister
Islands statsminister  (islandsk: Forsætisráðherra Íslands) leder møtene i Islands regjering i henhold til kapittel 2 avsnitt 17 i grunnloven:
Canadas provinser og territorier
Canadas provinser og territorier består av ti provinser og tre territorier. Provinsene har større selvstyre fra de føderale myndighetene enn det territoriene har. I 2004 uttalte Canadas statsminister Paul Martin at han på sikt ønsket at territoriene skulle få status som provinser.
Vladimir Sjamsjurin
Vladimir Georgijevitsj Sjamsjurin (Владимир Георгиевич Шамшу́рин (1940-1996)) er en russisk regissør og manusforfatter.
Juris Silovs
Juris Silovs (født 30. august 1950, død 28. september 2018) var en latvisk friidrettsutøver.
Anneisha McLaughlin-Whilby
Anneisha McLaughlin-Whilby (født 6. januar 1986) er en jamaicansk friidrettsutøver som konkurrerer i sprintløp.
Juris Silovs
Han representerte Sovjetunionen under Sommer-OL 1972, hvor han tok sølv på 4 × 100 meter stafett. Han tok også bronse på samme distanse under Sommer-OL 1976.
Anneisha McLaughlin-Whilby
Hun representerte Jamaica under Sommer-OL 2016 i Rio de Janeiro, der hun tok sølv på 400 meter stafett.
Musikkåret 1380
Musikkåret 1380 er en oversikt over hendelser, fødte og avdøde musikkpersonligheter i 1380.
Merking i vindussystemet X
Merking, klipp-buffere og dra og slipp er mekanismer som brukes i vindussystemet X for å tillate brukeren å overføre data fra et vindu til et annet. Merking og klipp-buffere er vanligvis brukt når en bruker velger tekst eller andre data i et vindu og limer den inn i et annet. Dra og slipp er brukt når en bruker velger noe i et vindu, deretter klipper på den valgte teksten eller det valgte objektet og drar det til et annet vindu og slipper det.
Anisorrhina laevicauda
Anisorrhina laevicauda er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (20–25 millimeter), blank, mursteinsrød gullbasse uten metallglans. Dekkvingen har en stor, omtrent kommaformet, gul flekk i den bakre delen, denne strekker seg et stykke forover langs ytterkanten og er delvis kantet med svart. Pronotum har fire runde, svarte flekker som danner et trapes, scutellum har to svarte flekker.
Levevis
De voksne billene kommer gjerne til overmoden frukt og steder der det flyter ut sevje fra sår i trær.
Utbredelse
Arten er utbredt i Tanzania og Malawi.
Manfred Kokot
Manfred Kokot (født 3. januar 1948) er en tysk friidrettsutøver.
Han representerte Øst-Tyskland under Sommer-OL 1976, hvor han tok sølv på 4 × 100 meter stafett.
Observatorium
Et observatorium er en institusjon eller bygning som benyttes for å utføre astronomiske eller geofysiske observasjoner fra. Astronomi, klimatologi/meteorologi, geologi, oseanografi (havforskning) og vulkanologi er eksempler på fag som observatorier har blitt konstruert for. Historisk har observatorier vært så enkle at de kun har inneholdt en astronomisk sekstant (for å måle avstanden mellom stjernene) eller det forhistoriske monumentale Stonehenge i England som kan være konstruert ut fra astronomiske observasjoner ved at det har en del tilpasninger til astronomiske fenomen.
Norge har flere observatorier. To av de mest fjerntliggende er Zeppelinobservatoriet på Svalbard i Arktis og det andre er Trollobservatoriet i Antarktis, en for hver pol, hvor blant annet NILU – Norsk institutt for luftforskning driver vitenskapelige målinger og overvåking.
Bakkebaserte observatorier
Bakkebaserte observatorier, lokalisert på Jordens overflate, benyttes for å gjøre observasjoner i radiofrekvenser og synlig lysandeler i det elektromagnetiske spektrum. De fleste optiske teleskoper er huset innenfor en kuppel eller lignende struktur for å beskytte de følesomme instrumentene fra naturelementene. Teleskopkupler har en skår eller en annen åpning i taket som kan bli åpnet i løpet av observeringen, og lukket når teleskopet ikke er bruk. I de fleste tilfellene kan hele den øvre delen av teleskopkuppelen bli rotert for å gjøre det mulig for instrumentet til observere ulike seksjoner av nattehimmelen. Radiotelskoper trenger vanligvis ikke kupler.
Særskilt forskning utført i 2009 viste at de beste mulige stedene for bakkebaserte observatorier på jorden er Ridge A, et sted i den sentrale delen av østlige Antarktis. Dette stedet gir minst atmosfærisk forstyrrelse og best synsvidde.
De høyeste astronomiske observatorier
Siden midten av 1900-tallet har et antall av astronomiske observatorier blitt konstruert ved meget store høyder over havet, rundt 4000–5000 meter. De største og mest kjente av disse er Mauna Kea-observatoriene, lokalisert i nærheten av toppen av et 4205 meter høy vulkan på Hawaii. Chacaltayas astrofysiske observatorium i Bolivia på 5230 meter var verdens høyeste permanente astronomiske observatorium fra tiden det ble konstruert på 1940-tallet og fram til 2009. Det har nå blitt forbigått av det nye Atacama-observatoriet til Universitetet i Tokyo, et optisk-infrarødt teleskop på en fjerntliggende fjelltopp 5640 meter høyt oppe i Atacamaørkenen i Chile.
Romfartsbaserte observatorier
Romfartsbaserte observatorier er teleskoper eller andre instrumenter som er lokalisert i verdensrommet, mange som satellitter i bane rundt jorden. Disse observatorier kan bli benyttet for å observere astronomiske objekter ved bølgelengder av det elektromagnetiske spektrum som ikke kan komme gjennom jordens atmosfære og er således umulig å observere fra bakkebaserte teleskoper. Jordens atmosfære er gjennomsiktig for ultrafiolett stråling (UV), røntgenstråler, og gammastråler, og er særlig gjennomsiktig for infrarød stråling slik at observasjoner i disse andelene av det elektromagnetiske spektrum er best utført fra et romfartsbasert teleskop fra en lokalisering over atmosfæren fra vår planet.
Andre foredeler med romfartsbaserte teleskoper er at, grunnet deres lokalisering over jordens atmosfære, er deres bilder frie fra effekter fra atmosfærisk turbulens som plager bakkebaserte observasjoner. Som et resultat er angulær eller optisk oppløsning fra disse teleskopene ofte langt smalere enn bakkebaserte med tilsvarende blenderåpninger. Imidlertid kommer disse fordelene med en pris: romfartsbaserte teleskoper er langt mer kostbare å bygge enn bakkebaserte teleskoper. Grunnet deres lokalisering er romfartsbaserte teleskoper også meget vanskelig å vedlikeholde. Hubble-teleskopet fikk vedlikehold av de amerikanske romfergene, men mange andre romfartsbaserte teleskoper får intet vedlikehold.
Camille Sabie
Idrettskarriere
Sabie deltok i Verdenslekene for kvinner 1922, som var den første utgaven av Verdenslekene for kvinner som ble arrangert. Dette var det første internasjonale mesterskapet for kvinner innen friidrett. Før Verdenslekene deltok hun i et kvalifiseringsstevne på Oaksmere School i Mamaroneck, 13. mai 1922. Der vant hun 100 yard hekk, og kom på andreplass på 50 yard hekk. Ti dager etter dette kvalifiseringsstevnet satte hun verdensrekord på 100 yard hekk, med 15,0 sekunder.
Under Verdenslekene for kvinner 1922 vant hun 100 yard hekk og lengdehopp uten tilløp, og hun fikk bronse i lengdehopp, bak Mary Lines fra Storbritannia og Elizabeth Stine fra USA. På 100 yard hekk satte hun ny verdensrekord med 14,4 sekunder.
Hun deltok i noen flere konkurranser etter Verdenslekene, men la opp 19 år gammel for å bli lærer.
Referanser
<References />
Johan Cornelius Krieger
For sjøoffiseren med samme navn, se: Johan Cornelius Krieger (sjøoffiser)
Johan Cornelius Krieger (J.C. Krieger) (født 1683, død 21. september 1755 i København) var en dansk byggmester, arkitekt og gartner.
J.C. Krieger var født i København, utdannet som gartner og anses som Danmarks første hagearkitekt. I starten av sin karriere ble han ansatt ved Orangerihuset på Rosenborg slott.
Brekkefossen kraftverk (Fjaler)
Brekkefossen kraftverk (Fjaler) er et vannkraftverk i Fjaler kommune i Vestland.
Det er et elvekraftverk som utnytter et fall på 89 meter i Storelva.
Installert effekt er 3,8 MW fra to ET francisturbiner. Årsproduksjon er beregnet til 9 GWh.
CyberWatcher
CyberWatcher er et norsk teknologiselskap som utvikler løsninger for nyhetssøk, nyhetsfiltrering og medieovervåking. Selskapet ble etablert i 1999 med hovedkontor på Lysaker utenfor Oslo, Norge.
I 2001 ble CyberWatcher fremhevet av Bill Gates som en global pioner innen .NET.
I 2003 mottok CyberWatcher prisen European Seal of Excellence for tjenestene selskapet utviklet.
I 2004 ble Intellisearch etablert som en spin-off av CyberWatcher. IntelliSearch mottok samme år PC Worlds pris for beste IT-produkt.
I 2005 ble CyberWatchers norske kundeportefølje kjøpt opp av Intermedium.
I 2008 ble Updatum AB etablert som et datterselskap til CyberWatcher og Updatum AB overtok CyberWatchers partnere og kunder i Europa. Updatum spesialiserer seg på å levere informasjonstjenester og løsninger innen medieovervåking og markedsovervåking, mens CyberWatcher fokuserer på å utvikle ny teknologi.
I 2013 ble CyberWatcher kjøpt opp av Solid Publication (nå Solid Media Group).
Suvarnabhumi lufthavn
Flyplassen er hovedbase for Thai Airways International, Bangkok Airways, Orient Thai Airlines, Thai AirAsia, mens Cathay Pacific, China Airlines, EVA Air, Air India, Druk Air, Indian Airlines og SriLankan Airlines har mindre baser ved flyplassen.
Suvarnabhumi ligger i Racha Thewa i Bang Phli-distriktet i Samut Prakan-provinsen, ca. 25 km øst for Bangkok. Navnet Suvarnabhumi ble valgt av Kong Bhumibol Adulyadej og refererer til et gammelt kongedømme som man tror lå et sted i Sørøst-Asia. Flyplassens kontrolltårn er verdens høyeste (132,2 m) og ble designet av Helmut Jahn. I tillegg er flyplassens terminalbygg verdens nest største flyplassterminal (563 000 m²), bare overgått av Hongkong internasjonale lufthavn (570 000 m²), men større enn Sør-Koreas Incheon internasjonale lufthavn (496 000 m²). Suvarnabhumi er en av de travleste flyplassene i Asia. Flyplassen overtok flyplasskoden BKK fra Don Mueang, etter at den overtok som byens hovedflyplass.
I 2012 kunngjorde Norwegian Air Shuttle planer om å opprette en del langdistanseruter, deriblant en direkterute fra Oslo i andre kvartal i 2013.
Aleksej Koroljov
Aleksej Koroljov (kasakhisk: Алексей Королёв; født 20. juni 1987 i Almaty) er en kasakhstansk skihopper.
Han debuterte i verdenscupen i skihopping 5. februar 2006, og hans beste individuelle verdenscup-plassering er en 29.-plass i stor bakke fra 2010.
Den norske legeforening
Den norske legeforening (fra 1886 til 2008 Den norske lægeforening, også kalt Legeforeningen eller Dnlf) ble stiftet i 1886. Foreningen organiserer om lag 32 555 (inkludert 4 309 medisinstudenter) eller omkring 96 prosent av alle norske leger og studenter (25. februar 2015). Legeforeningen utgir Tidsskrift for Den norske legeforening.
Legeforeningens sekretariat ligger i Legenes hus i Akersgata 2 ved Christiania torv; huset er fra 1996 og er tegnet av Torstein Ramberg. Sekretariatet har omkring 170 ansatte (2016).
Foreningens president er Anne-Karin Rime. Visepresident er Nils Kristian Klev.
Navneendring i 2007–2008
Forslag om å endre Den norske lægeforenings navn til Den norske legeforening hadde vært fremsatt en rekke ganger gjennom en tredveårsperiode, men hver gang møtt sterk motstand fra tradisjonalistene i foreningen og blitt nedstemt. Blant annet ble slike forslag avvist i 1987 og 1993. På et landsstyremøte i 1987 ble de «forskjellige avdelinger av Den norske lægeforening [stilt] fritt med hensyn til spørsmålet om å bruke Æ eller E» i sine egne navn. Men i 2007 gikk navneendringstilhengerne av med seieren i en knapp avstemning. Som konsekvens endret både foreningen og Tidsskrift for Den norske lægeforening navn i løpet av 2008.
Foreningsledd
Foreningen er organisert i flere foreningsledd:
Lokalforeninger (19)
Det finnes en lokalforening i hvert fylke (19).
Fagmedisinske foreninger (45)
(Det finnes en fagmedisinsk forening for hver godkjente spesialitet)
Spesialforeninger (20)
I tillegg kommer Norsk medisinstudentforening (Nmf).
Bonneville (krater)
Bonneville-krateret er et nedslagskrater på 200 meter i diameter på Mars. Det er lokalisert inne i det mye større Gusev-krateret. Bonneville ble besøkt at mars-roveren Spirit i 2004, under mars-roveren sin utforskning av Gusev. En hadde opprinnelig håpt av Bonneville-krateret ville ha lag med synlig stein, slik at en kunne forstå historien til området bedre. Uheldigvis viste steinene som var synlig i krateret ingen tegn til lagdeling og Spirit bevegde seg raskt videre.
Bonneville-krateret er også den siste hvileplassen for Spirit sitt varmeskjold, som ble frigjort under landing, det kunne sees på den andre siden av krateret når Spirit tok bilde.
Bonneville-krateret er oppkalt etter Lake Bonneville, en gammel innsjø i Utah.
The Secret Life of Walter Mitty
The Secret Life of Walter Mitty er en amerikansk eventyr/fantasyfilm fra 2013. Filmen er regissert av Ben Stiller, og har Stiller selv i tittelrollen som Walter Mitty. Kristen Wiig og Sean Penn spiller også i filmen.
Den er basert på novellen med samme navn av James Thurber.
Handling
Walter Mitty (Ben Stiller) er en mann som til daglig jobber i Life Magazine, og som dagdrømmer seg bort fra sitt anonyme dagligliv ved å forsvinne inn i en verden av fantasier fylt med heltemot, romantikk og action. Når jobbene til ham og kollegaen Cheryl (Kristen Wiig) står på spill, må Walter ta ansvar i det virkelige liv og begi seg ut på en global reise som viser seg å bli enda mer eventyrlig enn selv han hadde sett for seg i sin villeste fantasi.
Hong Xiuquan
Hong Xiuquan (kinesisk: 洪秀全, født Hong Renkun 洪仁坤, født 1. januar 1814 i Fuyuanshui i fylket Hua i provinsen Guangdong i Kina, død 1. juni 1864 i Nanking) var anfører for Taipingopprøret. Hong Xiuquan vant seg sine tilhengere i en svært urolig periode i kinesisk historie. Landet hadde vært gjennom en rekke naturkatastrofer, og hadde lidd bitre nederlag og lidd meget også økonomisk i sine sammenstøt med vestmaktene.
Konflikten var en konfrontasjon mellom det keiserlige Kina under Qing-dynastiet og en sekt rundt Hong Xiuquan, en mystiker som var gått over til kristendommen, etter på egen hånd å ha studert noen kristne traktater og hatt noen måneders undervisning av en amerikansk, protestantisk misjonær og forkynner, Issachar Jacox Roberts. Han ble aldri døpt, men prekte en lære han hadde utviklet av sosialutopiske tanker, egne mystiske åpenbaringer og elementer han hadde fått med seg fra undervisning i Det gamle testamente.
Bakgrunn
Han kom fra en bondefamilie av hakkafolket, i et lite fylke noe nord for storbyen Kanton i det sørlige Kina. Han strøk gjentatte ganger til den keiserlige embedsmannseksamen.
Visjonær
Forestillingen om at sjelen kan forlate legemet og ha metafysiske opplevelser, var den gang i Kina - og ikke minst i Sør-Kina - ganske utberedt og akseptert. Hong Xiuquan kom omtrent på samme tid i berøring med protestantisk kristen misjon, fortrinnsvis ved å lese misjonerende pamfletter. Det var ikke mere han forstod; det som hans forståelse skortet på ved denne overflatiskhet, ble imidlertid tatt igjen med den store intensitet han utviste. Han tolket og kombinerte sine visjoner med det han leste av kristne pamfletter, og kom åpenbart til den sterke overbevisning at han var Jesu Kristi lillebror, altså Guds Sønn likeså ham.
Opprørsleder
I 1851 innledet han i Guangxi en meget blodig oppstand. At dette som i utgangspunktet kunne minne om et «vanlig» kinesisk bondeopprør, grep slik tak i sinnene og spredte seg så sterkt, skyldtes en særlig lettantennelig blanding av svært vanskelige sosiale og økonomiske forhold i datidens Sør-Kina og de tiltrekkende paradisiske løfter som Hongs religiøse ledelse stilte i utsikt.
Hans raskt voksende styrker oppflammet et enormt bondeopprør, og rykket nordover og erobret mange byer. Opprørshæren var nøkkelen til at taipingerne hadde så stor fremgang. Den hadde høy disiplin og preget av fanatisk kampvilje. Kampene var alltid særdeles blodige og ekstremt brutale, med lite artilleri, men svært store styrker bevæpnet med håndvåpen. I 1856 var taipingernes hærer på drøyt én million mann. Hovedstrategien var å erobre de viktigste byene, konsolidere seg der og så marsjere ut på landbygda for å møte de keiserlige styrker ute på feltet.
Nanjing falt i mars 1853, og ble deres hovedstad. Derfra forsøkte de å erobre resten av det kinesiske kjerneområde, og klarte nesten å erobre Beijing før krigslykken snudde. I denne konflikten mistet muligens så mange som 30 millioner mennesket livet. Oppstanden har sitt navn etter Taiping Tianguo (Den fullkomne freds himmelske kongerike, 太平天國), grunnlagt av opprørerne.
Hong Xiuquan var både religiøs og verdslig leder. Han lot utferdige en egen oversettelse av bibelske skrifter, slik gestaltet at den støttet opp under meget av hans ideologi. Han søkte også med et stort antall andre skifter å styrke sin posisjon og til å forkaste mandsjuenes legitimitet som makthavere i Kina. Han forbød blant annet konsum av alkohol, tobakk og opium, ila dødsstraff mot homoseksuelle handlinger og ekteskapsbrudd. Alle andre religioner ble forbudt; dette gjaldt også katolsk kristendom (ekte protestanter var det få av i det kinesiske innland - dermed kunne han desto enklere forestille seg å være i rimelig harmoni med den). Menn og kvinner fikk ikke omgås i det offentlige.
BMW i8
BMW i8 (2014–20) er en 2-dørs 2-seters hybridbil fra tyske BMW.
Den er tegnet av franskmannen Benoit Jacob, laget i Leipzig og den første i serieproduksjon med laserlys i frontlyktene.
Forhjulene drives av en 131 hk elmotor og bakhjulene av en 1.5-liters 3-sylindret bensinmotor på 231 hk. Ifølge Tønsberg Blad kostet den 1,4 millioner kroner i Norge.
En roadster kom i 2017, samtidig med at de fikk et litt større batteri og økning 143 hk i selve elmotoren.
Skånetrafiken
Skånetrafiken er en forvaltning innenfor Region Skåne i Sverige som har ansvaret for kollektivtrafikken i Skåne. Skånetrafikens oppgaver inkluderer planlegging, opprettholdelse og markedsføring av kollektivtrafikken i regionen.
BMW i3
BMW i3 (2013–22) er en fem-dørs fire-seters kompakt elbil fra tyske BMW.
Den er tegnet av amerikaneren Richard Kim (født 1980) og bygges i Leipzig. Den er bakhjulsdrevet og har svært smale hjul som gir lav rullemotstand.
I understellet er det brukt mye karbonfiber og lettmetaller som magnesium og aluminium. Dette er såpass sterkt at man ikke har hatt behov for den vanlige midtstolpen mellom fram- og bakdører, som forøvrig snur feil vei ("selvmordsdører").
Første utgave kom med en motor på 170 hk (125 kW) som brukte 1,29 kW/mil og med sine 1,200 kilo ga rundt 130 km rekkevidde, da med et 60 ampere batteri. Den kunne også fås med REx (Range Extender, i Norge markedsført som Plug-in Hybrid) 0,6-liters 2-sylinder bensinmotor (110 kg ekstra vekt, 9 liter bensintank) som ved lavt nivå lader batteriet.
Spesialutgaven i3s (2017–; "s" for "sportslig") er 1 cm lavere og har 14 flere hestekrefter, men noe lavere rekkevidde på grunn av bredere dekk.
Fra 2019 kommer i3 med et 120 ampere batteri som økte vekten med 30 kg, men økte rekkevinden til rundt 300 kilometer. På samme tid hadde over 20 000 stykk blitt solgt i Norge og oppnådd en markedsandel i Norge på rundt 10 prosent.
Den ble produsert til sommeren 2022 i over 220 000 eksemplarer.
Litt om interiør
Panelene er tretti prosent lettere, fordi vanlig tungplast er erstattet av kenaf, en plante i Kattostfamilien. Velger man delskinn er setene av førti prosent «aktiv ull» som gir noe kjøling, i tillegg til skinn garvet i olivenblader som gjør at skinnet holder sin naturlige glans. Dashbordet kan velges med enten ABS-plast eller sertifisert eukalyptustre, som trenger mye mindre overflatebehandling enn andre tradisjonelle tresorter.
Norgesmesterskapet i alpint 1956
Norgesmesterskapet i alpint 1956 var det norske mesterskapet i alpin skiidrett. Mesterskapet ble arrangert fra 16. til 18. mars på Norefjell.
Utfor
Dato: 17. mars
Sted: Norefjell
Storslalåm
Dato: 18. mars
Sted: Norefjell
Slalåm
Dato: 16. mars
Nokere Koerse 2023
Rittet ble vunnet av Tim Merlier.
Norgesmesterskapet i alpint 1956
Slalåm
Sted: Norefjell
Utfor
Bare tre deltagere.
Elfsborgvisen
«Elfsborgvisen» kalles også for «Den blomsterkledte gondolen gled» er en skillingsvise som ble skrevet i 1883 til en gammel melodi av 15-årige August Wilhelm Thorson. Opprinnelig hadde han kalt visa for «Vålnaden» (gjenferdet), men han forandret den etterpå. Gondoler hadde han lest om i en roman fra Venezia, og syntes det var så romantisk at han ville bruke det. Etter en tiljublet fremførelse med forfatteren selv på en Godtemplarfest ble den trykket i skillingstrykk, og ble raskt en av de mest populære skillingsvisene i Norden, og utkom stadig i nye opplag. Det 5. verset på visa ble lagt til av forlaget da sangen ble trykket, og var ikke med i originalen. De ville vel vise hvorfor fangen satt på Elfsborg.
Betna
Betna er ei grend i Halsa i Heim kommune i Trøndelag. Navnet «Betna» er avleid av å beite. Blekken barneskole ligger i Betna. Tidligere var det en nærbutikk, men den blei nedlagt i 2004.
Elfsborgvisen
Innspillinger
Visa er innspilt på norsk Frem fra Glemselen kap. 2 med Rita Engebretsen, i svensk språkdrakt også med Rita Engebretsen på Ur våra gömmor, samt på platen «Skillingtryck» med Hootenanny Singers. Veslemøy Solberg sang den norske versjonen 2000 på «Sangskatter og Snurrepiperier» CD n-ComCD 100.
Betna
Under omlegginga av krysset i Betna mellom Europavei 39 og fylkesvei 65 blei det funnet spor fra ei jernalderbusetting, og Vitenskapsmuseet i Trondheim dreiv med arkeologiske utgravinger sommeren 2006.
Elfsborgvisen
Tekst
hen over Elfsborgselvens vande ned, det var så tyst i den mørke natt en pike skjønn ved roret satt. beststrålt av månens og av stjernes glans. Hun sang om vennen så huld og kjær som innfor Elfsborgsfengslet er. man så gondolen der ved elvens bredd, og hørte sangen så klar og ren den kom fra fangens lille venn. som vinden inn igjennom vindu bar han ropte: «Heisan det er min venn den røsten kjenner jeg igjen. det vet jeg at du har tilgivet meg.» Men kjærligheten er like stor hos fangen som på Elfsborg bor. og bølgene inn imot Elfsborg slår i lynets blinkninger fangen så sin sangervenn i bølgen blå. for alltid innenfor de murer grå kanskje min Sigrid i et bedre land jeg trykke skal din hvite hand. inntil han rømte der i fra en natt og styrtet seg ut i flodens vann at nå sin brud i dødens land. man hørte stemmen kjær og rent, og denne stemmen man kjente igjen for det var fangens sangervenn.
Svensk tekst: «Älvsborgvisan»
2.Kring pannan bar hon en lagerkrans beprydd av stjärnornas milda glans, hon sjöng om vännen så ljuv och klar som uppå Älvsborg fängslad är.
3.Men Herman hörde den stämman klar som genom järnbeslagna fönstret far hallå han ropar, min sångarvän nog känner jag din röst igen.
4.Jag haver mördat ett barn för dig, det kunde du ha förlåtit mig, ty kärleken den är like stor hos fången som på Älvsborg bor.
5.Och havet ryter och åskan går och böljorna emot Älvsborg slår, det blixtrar till och den fången såg sin sångarvän i böljan blå.
7.Och fången kvar uppå Älvsborg satt till dess han rymde därifrån en natt och kasta sig i den böljan blå för att sin Sigrid åter få.
8.Och mången gång uppå Älvsborg sen man haver hört den rösten ren, och denna rösten man känt igen ty det var fångens sångarvän.
Bezirk Schwerin
Bezirk Schwerin var et av 14 distrikter (Bezirk) i Den tyske demokratiske republikk (DDR). Det ble opprettet under forvaltningsreformen i DDR i 1952, og eksisterte frem til oppløsningen av DDR i 1990. Dets administrative senter var Schwerin.
Administrativ inndeling
Bezirk Schwerin var inndelt i en bykrets og 10 landkretser:
Ved oppløsningen av DDR sommeren 1990 ble Bezirk Schwerin oppløst. Med unntak av Kreis Perleberg, som ble innlemmet i Brandenburg og Amt Neuhaus som ble innlemmet i Niedersachsen i tidligere Vest-Tyskland, så ble Bezirk Schwerin innlemmet i Mecklenburg-Vorpommern.
Hans Haslum
Hans Johnsen Haslum (født 8. november 1789, død 5. juli 1875 ) var gårdbruker, sersjant, medlem av Riksforsamlingen på Eidsvoll i 1814 og ordfører. Han var også ansatt som statens første oppsynsmann på Eidsvollbygningen i 1857. Haslum var oppvokst på gården vestre Haslum i Bærum. Han fikk undervisning hjemme av en huslærer.
Haslum valgte en militær karriere og var først i dragonkompaniet, senere i Artillerikorpset, hvor han var sersjant da han ble valgt som representant til Riksforsamlingen på Eidsvoll. Under forhandlingene stemte han med selvstendighetspartiet.
To år senere giftet han seg og overtok ektefellens gård Nordre Ås i Ås i Akershus. Etter hvert fikk han en posisjon i bygden, var poståpner og fungerende lensmann, og i 1838–1841 var han bygdens første ordfører.
Etter at staten overtok Eidsvollsbygningen i 1851 fikk han stilling som oppsynsmann og innehadde den til sin død. Der bodde han i nordre paviljong ved Eidsvollsbygningen.
Hans Haslum var tipptippoldefar til Jonas Gahr Støre. Vestre Haslum er i dag bebygd med boliger, men en svært ombygd drengestue fra Haslums tid består. Også våningshuset på Norderås er bevart, selv om også denne bygningen er en del endret.
Servierès-demningen
Servieres-demningen er en demning med vannkraftverk i Frankrike. Den er anlagt øverst i elva Vienne, som er ei stor sideelv til vasdraget Loire. Demningen leverer kraft til eget vannkraftverk knyttet direkte til damanlegget.
Anlegget ligger øst for storbyen Limoges, helt nord i departement Corrèze, på grensen hvor den nordlige delen av dammen ligger helt sørvest i departementet Creuse og samtidig nær grensen til nabodepartementet Haute-Vienne, i regionen Nouvelle-Aquitaine.
Elva Viennes øvre løp (Maulde) har 17 demninger ovenfor byen Limoges, og ytterligere 4 nedenfor. Dessuten er det 7 damanlegg i sideelva Creuse i øst. I alt har de beskjedne damanleggene i Limoges-regionen en installert, samlet kapasitet på 262 MW, og mange av dem er fra første halvdel av 1900-tallet. De eies av Electricite de France (EDF). I tillegg er det også en uavhengig eid demning i sideelva La Couze mellom Vienne- og Creuse-vassfarene.
Kjortel
Kjortel er samlebetegnelse for ulike typer vide, gjerne side, lukkede ytterplagg med ermer. Det gjelder blant annet løstsittende, kappeaktige bluser og andre halv- eller hellange, kjoleliknende overplagg. Kjortler har blitt båret av kvinner og menn i ulike tidsperioder og kulturer, for eksempel som tunikaer i Romerriket og som vanlig draktplagg i middelalderen, for eksempel bliauder. Side kjortler er fortsatt i bruk som ytterplagg for begge kjønn i mange land, men er i Vesten stort sett bare beholdt som prestekjoler og advokatkapper. Skikken med kjortler lever videre i bruken av kjoler for kvinner.
Kjortler har ofte vide ermer, er i ett stykke og blir vanligvis trukket på over hodet. Enkelte kappe-, kåpe- eller frakkliknende kjortler kan imidlertid ha åpning foran.
Historikk og typer
Ulike typer kjortler har vært vanlig siden oldtida i store deler av verden. Lengder og snitt har variert med tidsperioder, kultur og bærerens kjønn. Noen plagg har vært fotside, andre har bare rukket forbi hoftene.
Oldtida
I oldtida bestod klesdrakten i Persia, India og Kina blant annet av sydde kapper, jakker, kjortler og bukser som var formet etter kroppen. I det gamle Egypt, antikkens Hellas og Romerriket var derimot mange plagg bare tøystykker som ble drapert eller svøpt og knyttet eller festet med belter og spenner. Etter påvirkning østfra ble likevel det svært vanlige egyptiske lendeskjørtet schenti etterhvert supplert med kalasiris, en trang, fotside kjortel for kvinner og menn som var laget av tynt lintøy. I Hellas utviklet den enkle sylinderformede underdrakta khiton seg til romernes sydde tunika med ermer.
Middelalderkjortler
I Norden ble kjortler særlig brukt fra jernalderen til middelalderen, da det var det vanligste draktplagget og ble båret over serk eller skjorte. Kjortlene kunne ha enkel T-form eller være utstyrt med isydde kiler for økt vidde, plisseringer og påsydde ermer, enten de var korte, lange, vide, trange eller hengende. Ikke sjelden ble kjortelen brukt med belte, særlig dersom den var rett i snittet. Kvinnens middelalderdrakt besto av serk, kort underbrok og strømper under en fotsid kjortel. I tillegg bar kvinnene kappe og skaut eller hodelin. Mennene bar knekort kjortel og langbrok til arbeid. Dette var vanlig mannsdrakt for fattigfolk gjennom hele middelalderen. Hvis de hadde lang kjortel, kunne de bruke lange strømper eller hoser, skjorte og kort underbrok (skrevklede). Mektige menn bar i tillegg en farget kappe og hansker. Folk flest brukte ullvotter, og på hodet en hette som gikk ned over skuldrene. Underkjortler har vært av lin, overkjortler av ull, gjerne vann- og vindtett vadmel. På 1200-tallet kunne både menn og kvinner bruke en lang, løstsittende overkjortel som enten var ermeløs eller hadde hengeermer
På 1500- og 1600-tallet ble kjortler i Europa særlig båret av kvinner i form av kitler over deres tynne chemiser (serker eller underkjoler).
Frakkeliknende kjortler
Betegnelsen kjortel ble på 1600-tallet gjerne brukt om et knelangt ytterplagg for menn båret over trøya under. Seinere ble formen kjol vanligere. Våpenkjole betegnet da en militær uniformsjakke, gjerne justaucorps.
Liknende plagg
Ulike typer vide, side kjortler med ermer er og har vært vanlig ytterplagg i store deler av verden. Betegnelsen kan omfatte alt fra den vietnamesiske kvinnekjolen ao-dai, en senegalesisk mannskjortel uten åpning foran til tradisjonelle, kinesiske varianter. I tradisjonell samedrakt inngår en kjortel eller yttertrøye som kalles kolt eller kofte. Av andre klesplagg som kan omtales som kjortler, men har egne navn i andre kulturer, kan nevnes disse:
Ordbakgrunn
Ordet kjortel stammer fra det norrøne kyrtill («kort drakt») som igjen kommer fra gammelengelsk. Ordet er i slekt med adjektivet kort. Ordet har gitt opphav til kjole.
Kjortel kalles vanligvis tunica på latin. Ordet kan oversettes med tunique eller robe på fransk og túnica på spansk. Betegnelsen kjortel brukes i mange bibeloversettelser.
Tabernaklet Sand
Tabernaklet i Sand eller Sand Pinsemenighet, er en kristen frikirkelig menighet på Sagstua, en del av tettstedet Sand i Nord-Odal kommune, i Hedmark. Menigheten er tilsluttet den norske pinsebevegelsen. Den ble stiftet i 1930 med navnet Tabernaklet. Senere har menigheten endret navnet til Sand pinsemenighet, mens lokalet fremdeles omtales som Tabernaklet.
Menigheten har 15 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro.
Pastorer (forstandere)
''... mangelfull liste ... ''
His Wife’s Friend
His Wife's Friend er en amerikansk stumfilm fra 1919, regissert av Joe De Grasse.
Handling
Ulykkelig gift med Sir Robert Grimwood, en eldre mann hvis eneste lidenskap er sjakk, finner Lady Marion trøst i ankomsten av sin tidligere frier: John Heritage. Men kort tid etter at Heritage har reist igjen blir liket av Sir Robert oppdaget flytende i en innsjø. Deretter blir et selvmordsbrev levert til Lady Marion, som påstår at ektemannens død var forårsaket av Marions kjærlighet til Heritage. Lord Waverly, eieren av en annen eiendom i nærheten, beordrer sin tjener Ling Foo til å stjele dette selvmordsbrevet.
Waverly krever deretter at Marion skal møte ham, ellers vil han avsløre skandalen bak hvorfor ektemannens hennes døde. Men når hun ankommr det avtalte møtet, blir Marion overfalt av Waverly. Men Waverly, i en fortumlet tilstand, faller ihjel ned fra en høy klippe. Heritage oppdager at de bisarre dødsfallene hadde blitt forårsaket av Ling Foo, som flere år tidligere hadde sverget hevn mot Sir Robert - etter at hans egen sønn døde.
Bjørn Gustavsen
Bjørn Gustavsen (født 3. april 1938, død 5. september 2018 ) var en norsk forsker og professor. Han var opprinnelig jurist, men har tilbrakt det meste av sin karriere i arbeidslivsforskningen. Bjørn Gustavsen var seniorforsker og instituttsjef ved Arbeidsforskningsinstituttet og har vært professor ved Arbetslivscentrum i Stockholm.
I 1972 forsvarte Gustavsen sin doktoravhandling ved Universitetet i Oslo, og ble dr.philos. Han ble da instituttsjef ved Arbeidsforskningsinstituttet, noe han var frem til 1983. Fra 1986 til 1995 kombinerte Gustavsen en stilling ved Arbeidsforskningsinstituttet med et professorat ved Arbetslivscentrum i Stockholm. Fra 1995 til 1999 fortsatte han i Stockholm, men var samtidig professor II ved Universitetet i Oslo. Fra 2000 har han vært professor II ved NTNU i Trondheim, samtidig som han har arbeidet som seniorforsker ved Arbeidsforskningsinstituttet.
Gustavsens arbeid har vært basert på bruk av forskning og aksjonsforskning som utviklingsressurs og grunnlag for programorganisering for bedrifter. Han var sentral i arbeidet med arbeidsmiljøloven.
Oversikt over VM-medaljevinnere i svømming (damer)
Dette er den komplette listen fos  VM-medaljevinnere i svømming for damer fra 1973 to 2009.
Marcelo González Martín
Marcelo González Martín (født 16. januar 1918 i Villanubla i Valladolid i Spania, død 25. august 2004 i Fuentes de Nava ved Palencia) var en av Den katolske kirkes kardinaler. Han var erkebiskop av Toledo 1971–1995.
Han ble kreert til kardinal i 1973 av pave Paul VI, med Sant'Agostino som tittelkirke.